Tado Chodakausko namas

Tado Chodakausko namas – pastatas Panevėžyje, Vasario 16-osios g. 22, vietinės reikšmės architektūros ir istorijos paminklas, 2011 m. įrašytas į Kultūros vertybių registrą. Pastate veikia Lietuvos Respublikos Specialiųjų tyrimų tarnybos Panevėžio valdyba.Tado Chodakausko pastatų kompleksas, Panevėžio pastatai (kultūros paveldo objektai), Panevėžio apskrities Gabrielės Petkevičaitės-Bitės viešoji biblioteka. Nuoroda tikrinta 2022-09-07.

Namą 1928 m. pasistatydino Panevėžio miesto burmistras, Lietuvos prezidento Antano Smetonos svainis, Tadas Chodakauskas. Name ne kartą lankėsi A. Smetona. Po Antrojo pasaulinio karo pastate įsikūrė ir iki 1991 m. veikė sovietų saugumo administracija.

 Architektūra 
Gyvenamasis namas istorizmo stilistikos („plytų stiliaus”), stačiakampio plano, dviejų aukštų su mansarda ir rūsiu. Stogas dvišlaitis, dengtas molinėmis čerpėmis. Pamatai tašytų lauko akmenų, sienos – gelsvų molio plytų mūro. Pagrindinis (gatvės) fasadas simetriškas su įtrauktu pagrindiniu įėjimu ir dviem balkonais antrame aukšte, papuoštas tarpaukštiniais ir pastogės karnizais. Virš pastogės karnizo įrengta metalinė tvorelė su plytų mūro stulpeliais. Balkonai su baliustrų turėklais. Pagrindinio ir galinių fasadų antrojo aukšto langų sąramos pusapskritimės su spynomis. Kiemo pusėje ant stogo sovietmečiu įrengti du įgilinti balkonai su stogeliais.

Kiemo gilumoje stovi panašios stilistikos dviaukštis geltonų plytų mūro ūkinis pastatas su dvišlaičiu stogu ir priestatu šiaurinėje dalyje. Pastato fasadai paryškinti pastogės ir frontono plytų mūro karnizais.

 Šaltiniai 

Kategorija:Panevėžio paveldas
Kategorija:Panevėžio statiniai